Komission asetus (ETY) N:o 391/92, annettu 18 päivänä helmikuuta 1992, tukien määristä yhteisöstä peräisin olevien viljatuotteiden toimittamiseksi Ranskan merentakaisiin departementteihin



Virallinen lehti nro L 043 , 19/02/1992 s. 0023 - 0024

Suomenk. erityispainos Alue 3 Nide 41 s. 0007

Ruotsink. erityispainos Alue 3 Nide 41 s. 0007



KOMISSION ASETUS (ETY) N:o 391/92, annettu 18 päivänä helmikuuta 1992, tukien määristä yhteisöstä peräisin olevien viljatuotteiden toimittamiseksi Ranskan merentakaisiin departementteihin EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Ranskan merentakaisten departementtien tiettyjä maataloustuotteita koskevista erityistoimenpiteistä 16 päivänä joulukuuta 1991 annetun neuvoston asetuksen (ETY) N:o 3763/91(1) ja erityisesti sen 2 artiklan 6 kohdan, sekä katsoo, että asetuksen (ETY) N:o 3763/91 2 artiklan mukaisesti Ranskan merentakaisten departementtien viljantarpeen tyydyttäminen määrien, hinnan ja laadun osalta taataan hankkimalla yhteisöstä peräisin olevia viljoja sellaisin myyntiehdoin, jotka vastaavat tuontimaksusta vapautusta, mikä tarkoittaa tuen myöntämistä yhteisöstä peräisin oleville toimituksille; tämän tuen vahvistamisessa on otettava huomioon erityisesti eri hankintalähteiden kustannukset ja erityisesti kolmansiin maihin suunnatussa viennissä käytetyt hinnat; nämä tavoitteet edellyttävät tuen jaottelua tuotteen ja Ranskan merentakaisen departementin mukaan, komission asetuksessa (ETY) N:o 131/92(2) säädetään Ranskan merentakaisten departementtien tiettyjen maataloustuotteiden, vilja mukaan lukien, erityisen hankintajärjestelmän soveltamista koskevista yhteisistä yksityiskohtaisista säännöistä; edellä mainitun asetuksen säännöksiä täydentävät tai niistä poikkeavat yksityiskohtaiset säännöt vahvistetaan Ranskan merentakaisten departementtien erityisen viljatuotteiden hankintajärjestelmän soveltamista koskevista yksityiskohtaisista säännöistä ja arvioidun hankintataseen vahvistamisesta 18 päivänä helmikuuta 1992 annetulla komission asetuksella (ETY) N:o 388/92(3), tukijärjestelmän tavanomaisen toiminnan mahdollistamiseksi tukien laskemiseen olisi käytettävä: - niiden valuuttojen osalta, joiden välinen vaihtelu voi olla enintään 2,25 prosenttia, vaihtokurssia, joka perustuu niiden keskuskurssiin ja johon sovelletaan neuvoston asetuksen (ETY) N:o 1676/85(4), sellaisena kuin se on viimeksi muutettuna asetuksella (ETY) N:o 2205/90(5), 3 artiklan 1 kohdan viimeisessä alakohdassa säädettyä korjauskerrointa, - muiden valuuttojen osalta vaihtokurssia, joka perustuu määrätyn ajanjakson aikana Euroopan yhteisöjen virallisen lehden C-sarjassa julkaistujen ecun kurssien keskiarvoon ja johon sovelletaan edellisessä luetelmakohdassa tarkoitettua kerrointa, näiden yksityiskohtaisten sääntöjen soveltaminen vilja-alan markkinoiden tämänhetkiseen tilanteeseen ja erityisesti näiden tuotteiden kursseihin tai hintoihin yhteisön Euroopan puoleisessa osassa ja maailmanmarkkinoilla johtaa siihen, että Ranskan merentakaisten departementtien hankintatueksi vahvistetaan liitteessä olevat määrät, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 3763/91 2 artiklan 3 kohdan mukaisesti tukien määrät yhteisöstä peräisin olevien viljojen toimittamiseksi Ranskan merentakaisten departementtien erityisen hankintajärjestelmän mukaisesti vahvistetaan tämän asetuksen liitteessä. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä helmikuuta 1992. Komission puolesta Ray MAC SHARRY Komission jäsen (1) EYVL N:o L 365, 24.12.1991, s. 1 (2) EYVL N:o L 15, 22.1.1992, s. 13 (3) EYVL N:o L 43, 19.2.1992, s. 16 (4) EYVL N:o L 164, 24.6.1985, s. 1 (5) EYVL N:o L 201, 31.7.1990, s. 9 LIITE >TAULUKON PAIKKA>